
1. OPĆI PODATCI

0. Podaci o naručitelju
Naziv:	Vodoprovreda Vinkovci d.d.
Sjedište:      		Zalužje 7, 32 100 Vinkovci
OIB: 			27870534650             
IBAN:			HR74 23900011100327351
Broj telefona: 		+385 (0)32 338 000
Broj telefaksa:		+385 (0)32 331 346
E-pošta: 		vodoprivreda@vodoprivreda-vk.hr

1.2. 	Podaci o službi i osobi zaduženoj za kontakt
Osoba za kontakt:	mr.sc. Željko Šarčević, dipl.ing.stroj., direktor   
Broj mobitela:		+385 (0)99 2185214
[bookmark: _GoBack]E-pošta:	 	z.sarcevic@vodoprivreda-vk.hr
Naručitelj ovu Dokumentaciju za nadmetanje i svu moguću popratnu dokumentaciju neograničeno i u cijelosti elektronički stavlja na raspolaganje putem internetske stranice www.strukturnifondovi.hr. 

3. Evidencijski broj nabave
Evidencijski broj nabave je 01/2018.

3. Vrsta postupka nabave
Postupak nabave sukladno točki 4. PRILOGA 4. – Pravila o provedbi postupaka nabava za neobveznike Zakona o javnoj nabavi (NOJN).  

3. Procijenjena vrijednost nabave
19.780.121,65 kuna bez PDV-a.

3. Elektronička dražba i dinamički sustav nabave
Ne provodi se elektronička dražba. Ne uspostavlja se dinamički sustav nabave. 

3. Vrsta ugovora o nabavi 
Ugovor o izvođenju radova sukladno uvjetima i zahtjevima ove Dokumentacije za nadmetanje i sukladno točki 17.3. PRILOGA 4. – Pravila o provedbi postupaka nabava za neobveznike Zakona o javnoj nabavi (NOJN).  


4.1. PODATCI O PREDMETU NABAVE

[bookmark: OLE_LINK1]2.1.	Opis predmeta nabave
Predmet nabave je izgradnja proizvodnog pogona za izradu betonske galanterije. Naručitelj provodi Projekt „Izgradnje proizvodnog pogona za izradu betonske galanterije“ referentne oznake poziva KK.03.2.1.15 prijavljen na Poziv za dostavu projektnih prijedloga „IZGRADNJA I OPREMANJE PROIZVODNIH KAPACITETA MSP“.

2.2.	Vrsta, opseg i količina predmeta nabave
Sukladno vrstama, opsegu i količinama predmeta nabave kako je iskazano u TROŠKOVNIKU koji se nalazi u PRILOGU 1 Dokumentacije za nadmetanje. 
	
4. Dozvoljenost nuđenja predmeta nabave po grupama
Nije dozvoljeno nuđenje predmeta nabave po grupama.
Predmet nabave nije podijeljen na grupe jer predstavlja jednu tehnički, tehnološki, oblikovno i funkcionalno odredivu cjelinu.  

4. Tehničke specifikacije predmeta nabave
Zahtjevi tehničke specifikacije predmeta nabave, vrsta, kvaliteta i količina u cijelosti je iskazana u projektno-tehničkoj dokumentaciji, odnosno PRILOGU 1 - Troškovnik koji čini sastavni dio ove Dokumentacije za nadmetanje.

4. Troškovnik
Troškovnik je sastavni dio Dokumentacije o nabavi i nalazi se u PRILOGU 1. 
Troškovnik je zajedno sa Obavijesti o nabavi i Dokumentacijom za nadmetanje čiji je sastavni dio objavljen u potpunosti i neograničeno putem internetske stranice www.strukturnifondovi.hr u .xlxs formatu digitalnog oblika.
Ponuditelj ne smije mijenjati izvorni oblik Troškovnika. Ponuditelj je obvezan Troškovnik ovjeriti i/ili potpisati po odgovornoj osobi. 
Ponuditelj će PRILOG 1 - Troškovnik predmeta nabave ispuniti na način da će za svaku stavku Troškovnika ispuniti cijenu stavke (cijena po jedinici stavke) i ukupnu cijenu stavke Troškovnika (zaokruženu na dvije decimale) te cijenu ponude, u protivnom Naručitelj će takvu ponudu smatrati nepotpunom i neprihvatljivom. Ukupna cijena stavke izračunava se kao umnožak količine stavke i cijene stavke. Naručitelj u PRILOGU 1 - Troškovnik nije upućivao na marku, izvor, patent, itd.
U slučaju da ponuditelj ne postupi po ovim uputama Naručitelj će takvu ponudu smatrati nepotpunom i nepravilnom.

4. Mjesto izvođenja radova
K.č. br. 5625/2 k.o. Vinkovci II, Zalužje 7, Vinkovci, Vukovarsko – srijemska županija.

4. Rok početka i završetka izvođenja radova
Rok izvođenja radova je 180 kalendarskih dana od dana uvođenja u posao.
5.1. KRITERIJI ZA KVALITATIVNI ODABIR GOSPODARSKOG SUBJEKTA

Odredbe ovoga poglavlja Dokumentacije o nabavi utvrđuju se:
· u slučaju zajednice gospodarskih subjekata, za sve članove zajednice gospodarskih subjekata pojedinačno,
· u slučaju da gospodarski subjekt namjerava dati dio ugovora o nabavi u podugovor jednom ili više podugovaratelja, za svakog podugovaratelja pojedinačno,
· u slučaju da se gospodarski subjekt oslanja na sposobnost drugih gospodarskih subjekata, za svakog subjekta na čiju se sposobnost gospodarski subjekt oslanja pojedinačno.
Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.
Ako Naručitelj utvrdi da postoji osnova za isključenje subjekta na čiju se sposobnost gospodarski subjekt oslonio radi dokazivanja kriterija za odabir gospodarskog subjekta, zatražiti će od gospodarskog subjekta zamjenu tog subjekta u primjernom roku, ne kraćem od 5 dana.

[bookmark: _Toc381164520]3.1.  	OSNOVE ZA ISKLJUČENJE GOSPODARSKOG SUBJEKTA

Naručitelj će isključiti gospodarskog subjekta iz postupka nabave ako utvrdi da:

1. Gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:
a) sudjelovanje u zločinačkoj organizaciji, na temelju
– članka 328. (zločinačko udruženje) i članka 329. (počinjenje kaznenog djela u sastavu     zločinačkog udruženja) Kaznenog zakona
– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
b) korupciju, na temelju
– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
c) prijevaru, na temelju
– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
d) terorizam ili kaznena djela povezana s terorističkim aktivnostima, na temelju
– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
e) pranje novca ili financiranje terorizma, na temelju
– članka 98. (financiranje terorizma) i članka 265. (pranje novca) Kaznenog zakona
· članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
f) dječji rad ili druge oblike trgovanja ljudima, na temelju
– članka 106. (trgovanje ljudima) Kaznenog zakona
– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

1. Gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. točke 1. podtočaka od a) do f) Zakona o javnoj nabavi (Narodne novine broj 120/2016) i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Naručitelj će isključiti gospodarskog subjekta u bilo kojem trenutku tijekom postupka javne nabave ako utvrdi da postoje obvezne osnove za isključenje iz podtočaka 3.1.1. i 3.1.2. ove točke Dokumentacije o nabavi.
 
1. Gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:
- u Republici Hrvatskoj, ako gospodarski subjekt ima poslovni nastan u  Republici Hrvatskoj, ili
- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

3.2.1. DOKUMENTI KOJIMA SE DOKAZUJE DA NE POSTOJE OSNOVE ZA ISKLJUČENJE

Naručitelj je obvezan kao dostatan dokaz da ne postoje osnove za isključenje prihvatiti:

2. Izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje obvezne osnove za isključenje iz podtočke 3.1.1. i 3.1.2. ove Dokumentacije o nabavi. 
Izvadak ili drugi jednakovrijedan dokument ne smije biti stariji od 30 (trideset) dana računajući od dana početka postupka nabave.
2. Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz podtočke 3.1.3. ove Dokumentacije o nabavi. 
Potvrda ne smije biti starija od 30 (trideset) dana računajući od dana početka postupka nabave.
Ponuditelj sa sjedištem u Republici Hrvatskoj dostavlja potvrdu Porezne uprave o stanju duga, ne stariju od 30 (trideset) dana računajući od dana početka postupka nabave.

3.2.3.  Ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti ili ako ne obuhvaćaju sve okolnosti iz podtočaka 3.1.1., 3.1.2. i 3.1.3. ove Dokumentacije za nadmetanje, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.
Izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.
Izjava ne smije biti starija od 30 (trideset) dana računajući od dana početka postupka nabave. 


4. KRITERIJI ZA ODABIR GOSPODARSKOG SUBJEKTA
(UVJETI SPOSOBNOSTI)

Gospodarski subjekti su dužni dokazati svoju sposobnost za izvršenje predmeta nabave.
Gospodarski subjekti moraju dokazati svoju sposobnost za obavljanje profesionalne djelatnosti, ekonomsku i financijsku sposobnost te tehničku i stručnu sposobnost.

4.1. 	SPOSOBNOST ZA OBAVLJANJE PROFESIONALNE DJELATNOSTI

Upis u sudski, obrtni, strukovni ili drugi odgovarajući registar u državi poslovnog nastana gospodarskog subjekta.

Sposobnost za obavljanje profesionalne djelatnosti gospodarskog subjekta dokazuje se  izvatkom iz sudskog, obrtnog, strukovnog ili drugog odgovarajućeg registra u državi članici njegovog poslovnog nastana.  
Ponuditelj sa sjedištem u Republici Hrvatskoj dostavlja izvod iz sudskog, obrtnog ili drugog odgovarajućeg registra.
Izvod ili izjava ne smije biti starija od 6 (šest) mjeseci računajući od dana početka postupka javne nabave.

 	4.2. 	EKONOMSKA I FINANCIJSKA SPOSOBNOST

Bilanca, račun dobiti i gubitka, odnosno odgovarajući financijski izvještaj, ako je njihovo objavljivanje propisano u državi sjedišta gospodarskog subjekta (npr. BON-1 ili slično).

Ponuditelj mora dokazati da je njegov ukupan prihod za 2017.g. ili za prethodno razdoblje 2018.g. jednak ili veći od iznosa procijenjene vrijednosti predmeta nabave, čime dokazuje da ima potrebnu financijsku snagu za izvršenje ugovora, odnosno da će imati na raspolaganju dovoljno sredstava za kvalitetno i pravodobno izvršenje predmeta nabave te da ima stabilno financijsko poslovanje. 

4.3. 	TEHNIČKA I STRUČNA SPOSOBNOST

Popis radova izvršenih u godini u kojoj je započeo postupak nabave i tijekom 5 (pet) godina koje prethode toj godini.

Popis radova sadrži vrijednost izvedenih radova, datum početka i završetka izvođenja radova, naziv druge ugovorne strane i predmet ugovora.
Popis sadržava ili mu se prilaže potvrda druge ugovorne strane o urednom izvođenju i ishodu najbitnijih radova.  
Kako bi dokazao svoju sposobnost sukladno ovoj točki Dokumentacije za nadmetanje ponuditelj je dužan dostaviti 1 (jednu) potvrdu o urednom izvođenju radova istih ili sličnih predmetu nabave minimalno u vrijednosti od 15.000.000,00 kuna bez PDV-a. 

4.4.      OSLANJANJE NA SPOSOBNOST DRUGIH GOSPODARSKIH SUBJEKATA

Gospodarski subjekt može se u postupku javne nabave, radi dokazivanja ispunjavanja kriterija za odabir gospodarskog subjekta iz točaka 4.2. i 4.3. ove Dokumentacije za nadmetanje, osloniti na sposobnost drugih subjekata bez obzira na pravnu prirodu njihova međusobnog odnosa.
Gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz relevantno stručno iskustvo iz točkom 4.3. ove Dokumentacije za nadmetanje, samo ako će ti subjekti na čiju se sposobnost gospodarski subjekt oslanja, izvršavati radove za koje se ta sposobnost traži.
Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.
Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje sukladno ovoj Dokumentaciji za nadmetanje. 
Ukoliko temeljem provedene provjere Naručitelj utvrdi da kod subjekata na čiju se sposobnost oslanja gospodarski subjekt postoje osnove za isključenje ili da ne udovoljava relevantnim kriterijima za odabir gospodarskog subjekta određenim ovom Dokumentacijom za nadmetanje zahtijevati će od gospodarskog subjekta da zamijeni subjekt na čiju se sposobnost oslonio radi dokazivanja kriterija za odabir. 
Ukoliko se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti određene točkom 4.2. ove Dokumentacije o nabavi, gospodarski subjekt i subjekt na čiju se sposobnost oslanja solidarno odgovaraju Naručitelju za izvršenje ugovora o nabavi. 
Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim ovom Dokumentacijom za nadmetanje. 
5. PODATCI O PONUDI

5.1.  Sadržaj i način izrade ponude
Ponuda ponuditelja mora sadržavati:
1. Sadržaj ponude,
2. Popunjen, potpisan i ovjeren Ponudbeni list sa prilozima (OBRAZAC 1),
3. Jamstvo za ozbiljnost ponude,
4. Dokumente kojima ponuditelj dokazuje da ne postoje razlozi isključenja,
5. Tražene kriterije za odabir gospodarskog subjekta (uvjete sposobnosti),
6. Popunjen i ovjeren Troškovnik (PRILOG 1),
7. Ostalo ukoliko je traženo Dokumentacijom za nadmetanje ( izjave, ovlaštenja, itd..).
Ponuda se dostavlja u izvorniku (originalu), sa sadržajem ponude i označenim rednim brojem potrebnih priloga iz ove Dokumentacije za nadmetanje. Ponuda mora biti izrađena na način da čini cjelinu. Ponuda se izrađuje bez naknade od strane Naručitelja.  
Ponuda mora biti uvezana na način da se onemogući naknadno vađenje ili umetanje listova ili dijelova ponude.
Ponuda mora biti u papirnatom obliku, napisana neizbrisivom tintom i potpisana od ovlaštene osobe. Ispravci ponude moraju biti izrađeni na način da su vidljivi te sadržavati navod datuma ispravka i biti potvrđeni potpisom i pečatom od strane ovlaštene osobe gospodarskog subjekta. 
Pri izradi ponude ponuditelj se mora pridržavati uvjeta i zahtjeva iz ove Dokumentacije za nadmetanje, te ne smije mijenjati i nadopunjavati tekst Dokumentacije za nadmetanje.
Ako ponuda zbog opsega ili drugih objektivnih okolnosti ne može biti izrađena na način da čini cjelinu, onda se izrađuje u dva ili više dijelova. Svaki dio ponude sastavljene u više dijelova mora biti uvezan da svaki dio ponude čini cjelinu i da se onemogući naknadno vađenje ili umetanje listova. Ako je ponuda izrađena od više dijelova ponuditelj mora naznačiti u ponudi od koliko je dijelova ponuda sastavljena. 
Dijelove ponude (uzorci, katalozi, mediji za pohranjivanje podataka i sl.) koji se ne mogu uvezati ponuditelj mora obilježiti nazivom, označiti ih kao dijelove ponude i dostaviti ih zajedno s ponudom.
Stranice ponude moraju se označiti rednim brojem stranice kroz ukupan broj stranica ponude ili ukupnim brojem stranica ponude kroz redni broj stranice. Ukoliko je ponuda izrađena od više dijelova, stranice se označavaju na način da svaki slijedeći dio ponude započinje rednim brojem koji se nastavlja na redni broj stranice kojim završava prethodni dio ponude. 
Promjena, dopisivanje, brisanje ili prepisivanje izvornog teksta Dokumentacije za nadmetanje imat će za posljedicu odbijanje ponude i isključenje iz daljnjeg postupka nadmetanja.  
U roku za dostavu ponuda ponuditelj može dodatnom pravovaljanom potpisanom izjavom izmijeniti svoju ponudu, nadopuniti je ili od nje odustati. Ako zbog izmjene ponude ili dopune ponude proiziđe nova ukupna cijena, ona se također mora navesti.
Ponuditelj ne može mijenjati, dopunjavati ili odustati od ponude nakon isteka roka za dostavu ponuda do isteka perioda valjanosti ponude koji je utvrđenog od strane ponuditelja u ponudi. 
Odustajanje i povlačenje ponude nakon roka za dostavu ponuda i u periodu valjanosti ponude imat će za posljedicu naplatu (protest) jamstva za ozbiljnost ponude.

5.2.  Način dostave ponude
Ponuda se dostavlja u zatvorenoj omotnici na adresu Naručitelja: Vodoprivreda Vinkovci d.d., Zalužje 7, 32 100 Vinkovci.
Ponude se predaju neposredno ili preporučenom poštanskom pošiljkom na adresu Naručitelja, u zatvorenoj omotnici na kojoj mora biti naznačeno:
· naziv i adresa Naručitelja,
· naziv i adresa ponuditelja,
· evidencijski broj nabave, 
· naziv predmeta nabave,
· naznaka ››ne otvaraj‹‹. 
Ponuditelj može do isteka roka za dostavu ponuda dostaviti izmjenu i/ili dopunu ponude.
Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

5.3. Pravila dostave dokumenata
Svi dokumenti kojima se utvrđuju razlozi isključenja ponuditelja, kao i dokumenti kojima se dokazuju kriteriji za odabir gospodarskog subjekta (uvjeti sposobnosti), mogu se dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.
U slučaju postojanja sumnje u istinitost podataka navedenih u dokumentima koje su natjecatelji ili ponuditelji dostavili sukladno ovoj Dokumentaciji za nadmetanje, Naručitelj može radi provjere istinitosti podataka:
– od natjecatelja ili ponuditelja zatražiti da u primjerenom roku dostave izvornike ili ovjerene preslike tih dokumenata i/ili
– obratiti se izdavatelju dokumenta i/ili nadležnim tijelima.

5.4. Dopustivost varijante ponude
Nisu dopuštene varijante ponude.

5.5.  Način određivanja cijene ponude
Cijena ponude izražava se u hrvatskim kunama. 
Cijena ponude i jedinične cijene Troškovnika su nepromjenjive za vrijeme trajanja ugovora o nabavi i ne mogu se mijenjati ni po kojoj osnovi. U cijenu ponude moraju biti uračunati svi troškovi i popusti, uključujući i posebne poreze, trošarine i carine te sl. 
Ponuditelj će PRILOG 1 - TROŠKOVNIK predmeta nabave ispuniti na način da će za svaku stavku Troškovnika ispuniti cijenu stavke (cijena po jedinici stavke) i ukupnu cijenu stavke Troškovnika (zaokruženu na dvije decimale) te cijenu ponude, u protivnom Naručitelj će takvu ponudu smatrati nepravilnom.
Cijena ponude je zbroj svih cijena stavki bez poreza na dodanu vrijednost koji se iskazuje zasebno u obrascu ponude i Troškovniku ispod cijene ponude. Ukupna cijena ponude jest cijena ponude sa porezom na dodanu vrijednost.   
Napomena: PRILOG 1 – TROŠKOVNIK izrađen je u .xlsx formatu te automatski nakon unosa jedinične cijene stavke izračunava ukupnu cijenu stavke te cijenu ponude i ukupnu cijenu ponude.  
Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
Budući da Naručitelj može koristiti pravo na pretporez, uspoređivat će se cijena ponuda bez poreza na dodanu vrijednost.

5.6.  Kriterij za odabir ponude
Kriterij za odabir ponude je ekonomski najpovoljnija ponuda.
Kriteriji odabira i način izračuna ocjene ponuda nalazi se u PRILOGU 2 - KRITERIJI ZA ODABIR I NAČIN IZRAČUNA OCJENE PONUDE.

5.7.  Jezik i pismo ponude
Ponuda se podnosi na hrvatskom jeziku i latiničnom pismu.

5.8.  Rok valjanost ponude
Rok valjanosti ponude je najmanje 90 (devedeset) dana od isteka roka za dostavu ponuda.
Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu u primjerenom roku ne kraćem od pet dana.


6. OSTALI PODATCI

6.1. Odredbe o zajednici gospodarskih subjekata
Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.
Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora.
Zajednica gospodarskih subjekata može se osloniti na sposobnost članova zajednice gospodarskih subjekata ili drugih subjekata pod uvjetima određenim točkom 4.4. ove Dokumentacije za nadmetanje. 
Naručitelj neposredno plaća svakom članu zajednice gospodarskih subjekata za onaj dio ugovora o nabavi koji je on izvršio, osim ako zajednica gospodarskih subjekata ne odredi drugačije. 
U ponudi zajednice gospodarskih subjekata mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice gospodarskih subjekata.
U slučaju zajednice ponuditelja svi članovi zajednice ponuditelja moraju pojedinačno dokazati nepostojanje okolnosti iz točke 3.1. i sposobnost za obavljanje profesionalne djelatnosti iz točke 4.1. ove Dokumentacije za nadmetanje. 

6.2. Odredbe o podugovarateljima i podugovoru  
Gospodarski subjekti koji namjeravaju dati dio ugovora o nabavi dati u podugovor jednom ili više podugovaratelja obvezni su u ponudi navesti slijedeće podatke:
- navesti koji dio ugovora o nabavi koji namjerava dati u podugovor (predmet ili količina, vrijednost ili postotni udio),
- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),
- dostaviti dokaze odsutnosti osnova za isključenje za podugovaratelja.
Ako je gospodarski subjekt dio ugovora o nabavi dao u podugovor, podaci iz ove podtočke Dokumentacije za nadmetanje moraju biti navedeni u ugovoru o nabavi.
Naručitelj obvezan je neposredno plaćati podugovaratelju za dio ugovora koji je isti izvršio.
Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.
Ugovaratelj može tijekom izvršenja ugovora o nabavi od Naručitelja zahtijevati:
- promjenu podugovaratelja za onaj dio ugovora o nabavi koji je prethodno dao u podugovor,
- uvođenje jednog ili više novih podugovaratelja, neovisno o tome je li prethodno dao dio ugovora o nabavi u podugovor ili nije,
- preuzimanje izvršenja dijela ugovora o nabavi koji je prethodno dao u podugovor.
Uz navedene zahtjeve iz ove podtočke, ugovaratelj Naručitelju dostavlja podatke i dokumente sukladno ovoj točci Dokumentacije za andmetanje za novog podugovaratelja.
Naručitelj ne smije odobriti zahtjev ugovaratelja:
- u slučaju kada ugovaratelj zahtijeva promjenu podugovaratelja za onaj dio ugovora o nabavi koji je prethodno dao u podugovor, ako se ugovaratelj u postupku nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,
- u slučaju kada ugovaratelj zahtijeva preuzimanje izvršenja dijela ugovora o nabavi koji je prethodno dao u podugovor, ako se ugovaratelj u postupku nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.
Sudjelovanje podugovaratelja ne utječe na odgovornost ugovaratelja za izvršenje ugovora o nabavi.
Ukoliko se u toku izvršenja ugovora utvrdi da ugovaratelj koristi podugovaratelja, a to nije naznačio u ponudi ili je zamijenio podugovaratelja bez pristanka Naručitelja, Naručitelj će jednostrano raskinuti ugovor o nabavi i zatražiti naknadu stvarno nastale štete koju je pretrpio zbog neurednog ispunjenja ugovora.
 
6.3.  Vrsta, sredstvo i uvjeti jamstva
6.3.1. Jamstvo za ozbiljnost ponude – ponuditelj je obvezan u svojoj ponudi dostaviti jamstvo za ozbiljnost ponude u obliku bankarske garancije.
Bankarska garancija mora sadržavati slijedeće navode:
· da je korisnik garancije Vodoprivreda Vinkovci d.d.,
· da se garant obvezuje bezuvjetno, neopozivo u na prvi poziv korisnika garancije, bez prigovora isplatiti iznos od 500.000,00 (slovima:petstotisućakunainulalipa) za slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. Zakona o javnoj nabavi, neprihvaćanja ispravka računske greške, odbijanja potpisivanja ugovora o nabavi i nedostavljanja jamstva za uredno ispunjenje ugovora. 
Rok valjanosti bankarske garancije mora biti najmanje do isteka roka valjanosti ponude.
U slučaju zajednice gospodarskih subjekata, Naručitelj će prihvatiti jamstvo u kojemu je garant bilo koji član zajednice gospodarskih subjekata i koje mora sadržavati navod da je ponuda podnesena od strane zajednice gospodarskih subjekata sa navodom svih članova zajednice gospodarskih subjekata.  
Jamstvo za ozbiljnost ponude dostavlja se u izvorniku koji ne smije biti oštećen niti na koji način (bušenjem, klamanjem ili sl.). 
Jamstvo će Naručitelj vratiti ponuditeljima u roku od deset dana od dana potpisivanja ugovora o nabavi, odnosno dostave jamstva za uredno ispunjenje ugovora o nabavi.

6.3.2. Jamstvo za uredno ispunjenje ugovora, za slučaj povrede ugovornih obveza – ponuditelj je dužan u slučaju odabira njegove ponude kao najpovoljnije, prilikom sklapanja ugovora o nabavi, dostaviti Naručitelju jamstvo za uredno ispunjenje ugovora o javnoj nabavi u iznosu od 10% ukupne vrijednosti ugovora o nabavi bez PDV-a, u obliku bjanko zadužnice, ovjerene od strane javnog bilježnika, u izvorniku, i popunjene sukladno Pravilniku o obliku i sadržaju bjanko zadužnice (NN br. 115/12, 82/17).
Ukoliko jamstvo za uredno ispunjenje ugovora o javnoj nabavi ne bude naplaćeno, Naručitelj će ga vratiti ponuditelju nakon isteka ugovora o javnoj nabavi koji su predmet ugovora o javnoj nabavi. 
Ukoliko jamstvo za uredno ispunjenje ugovora o javnoj nabavi ne bude naplaćeno, Naručitelj će ga vratiti ponuditelju nakon isteka ugovora o nabavi.

6.3.3. Jamstvo za otklanjanje nedostataka u jamstvenom roku - ponuditelj je dužan u slučaju odabira njegove ponude kao najpovoljnije, prilikom sklapanja ugovora o nabavi, dostaviti Naručitelju jamstvo za uredno ispunjenje ugovora o javnoj nabavi u iznosu od 10% ukupne vrijednosti ugovora o nabavi bez PDV-a, u obliku bjanko zadužnice, ovjerene od strane javnog bilježnika, u izvorniku, i popunjene sukladno Pravilniku o obliku i sadržaju bjanko zadužnice (NN br. 115/12, 82/17).
Naručitelj će neiskorišteno jamstvo vratiti ponuditelju po isteku jamstvenog roka.

6.4. Datum, vrijeme i mjesto dostave i otvaranja ponuda
Ponude moraju biti zaprimljene najkasnije se do dana 16. kolovoza 2018.g. do 11:00 sati.
Otvaranje ponuda održat će se istekom roka za dostavu ponuda dana 16. kolovoza 2018.g. sa početkom u 11:00 sati u prostorijama Naručitelja na adresi Vodoprivreda Vinkovci d.d., Zalužje 7, 32 100 Vinkovci.  
Naručitelj ne provodi javno otvaranje ponuda. 

6.5. Povrat dokumentacije
Naručitelj će svim ponuditeljima čija ponuda nije odabrana neposredno nakon završetka postupka nabave vratiti dokumente za koje je u ovoj Dokumentaciji za nadmetanje predvidio njihov povrat – jamstvo za ozbiljnost ponude u roku od deset dana od dana potpisivanja ugovora o nabavi odnosno dostave jamstva za uredno izvršenje ugovora o nabavi.

6.6. Rok donošenja odluke o odabiru ili o poništenju
Rok za donošenje odluke o odabiru ili odluke o poništenju postupka nabave je 90 dana računajući od dana isteka roka za dostavu ponuda.
Odluku o odabiru ili odluku o poništenju postupka nabave Naručitelj će bez odgode dostaviti svakom ponuditelju putem javne objave na internetskoj stranici www.strukturnifondovi.hr. 
Odluka o odabiru ili odluka o poništenju postupka nabave smatra se dostavljenom istekom dana javne objave.  

6.7. Rok, način i uvjeti plaćanja
Naručitelj za plaćanje cijene izvođaču ne daje predujam niti sredstva osiguranja plaćanja.
Naručitelj će izvođaču za izvedene radove izvršiti plaćanje temeljem ispostavljenih privremenih i okončane situacija u roku od 60 (šestdeset) dana od dana zaprimanja i ovjere situacije od strane nadzornog inženjera i odgovorne osobe Naručitelja, na IBAN izvođača ili podugovaratelja. 

6.8. Dodatne informacije i objašnjenja, te izmjena Dokumentacije za nadmetanje
Naručitelj može izmijeniti ili dopuniti ovu Dokumentaciju za nadmetanje do isteka roka za dostavu ponuda.
Gospodarski subjekt može zahtijevati dodatne informacije, objašnjenja ili izmjene u vezi s ovom Dokumentacijom za nadmetanje tijekom roka za dostavu ponuda a najkasnije do isteka šestog dana koji prethodi danu koji je označen kao rok za dostavu i otvaranje ponuda.

6.9. Ugovor o nabavi i rok za sklapanje ugovora o nabavi
Naručitelj i odabrani ponuditelj će nakon provedenog postupka nabave sklopiti ugovor o izvođenju radova sukladno uvjetima i zahtjevima ove Dokumentacije za nadmetanje i sukladno točki 17.3. PRILOGA 4. – Pravila o provedbi postupaka nabava za neobveznike Zakona o javnoj nabavi (NOJN).  
Nakon donošenja odluke o odabiru Naručitelj će pozvati odabranog ponuditelja da potpiše ugovor ili mu isti proslijediti na potpis, ovisno o dogovoru. Ugovorne strane su dužne potpisati ugovor o nabavi u roku od 30 (trideset) dana od dana dostave odluke o odabiru odabranom ponuditelju. U slučaju da odabrani ponuditelj ne ispuni navedenu obvezu, Naručitelj će smatrati kako je ponuditelj odbio potpisati ugovor i naplatiti jamstvo za ozbiljnost ponude.
Na ugovorni odnos Naručitelja i ponuditelja neće se primjenjivati trgovački običaji (uzance).

6.10. Uvjeti i zahtjevi koji moraju biti ispunjeni sukladno posebnim propisima ili stručnim   pravilima
Temeljem članka 29. Zakona o poslovima i djelatnostima u prostornom uređenju i gradnji, graditi i/ili izvoditi radove na građevini može pravna osoba ili fizička osoba obrtnik, registrirana za obavljanje djelatnosti građenja, odnosno za izvođenje pojedinih radova  koja ispunjava uvjete propisane Zakonom o poslovima i djelatnostima prostornog uređenja i gradnje te posebnim propisima kojima se uređuje gradnja.
Ukoliko je odabrani ponuditelj strana pravna osoba sa sjedištem u drugoj državi ugovornici EGP-a mora na odgovarajući način ispunjavati uvjete propisane člankom 69. i 70. Zakona o poslovima i djelatnostima prostornog uređenja i gradnje.
Ukoliko je odabrani ponuditelj strana pravna osoba sa sjedištem u trećoj državi mora na odgovarajući način ispunjavati uvjete propisane člankom 71. Zakona o poslovima i djelatnostima prostornog uređenja i gradnje.
Temeljem članka 30. Zakona o poslovima i djelatnostima prostornog uređenja i gradnje izvođač mora u obavljanju djelatnosti građenja imati zaposlenog ovlaštenog voditelja građenja i/ili ovlaštenog voditelja radova.
Temeljem članka 25. Zakona o poslovima i djelatnostima prostornog uređenja i gradnje poslove voditelja radova u svojstvu odgovorne osobe može obavljati ovlašteni voditelj radova, sukladno posebnom zakonu kojim se uređuje udruživanje u Komoru.
Temeljem članka 28. stavka 1. Zakona o poslovima i djelatnostima prostornog uređenja i gradnje ovlašteni voditelj radova može, u okviru zadaća svoje struke, voditi izvođenje građevinskih i drugih radova: pripremnih, zemljanih, konstruktorskih, instalaterskih, završnih te ugradnju građevnih proizvoda, opreme ili postrojenja.
Kako je predmet nabave izvođenje manje složenih radova ponuditelj je obvezan dostaviti Naručitelju prije potpisa ugovora o nabavi dokaze u svrhu ispunjenja uvjeta utvrđenih Zakonom o poslovima i djelatnostima prostornog uređenja kako slijedi:
- Izvadak iz sudskog ili obrtnog registra RH iz kojeg mora biti vidljivo da je gospodarski subjekt registriran za obavljanje djelatnosti građenja odnosno za izvođenje pojedinih radova,
- Potvrdu (o podacima iz imenika, upisnika, evidencija ili zbirke isprava) nadležne Hrvatske komore za:
- minimum 1 (jednog) ovlaštenog voditelja radova građevinske/arhitektonske struke,
- minimum 1 (jednog) ovlaštenog voditelja radova elektrotehničke struke,
- minimum 1 (jednog) ovlaštenog voditelja radova strojarske struke.
Ukoliko bi pojedini član zajednice gospodarskih subjekata ili podugovaratelj u cijelosti izvodio pojedine vrste radove (građevinske, strojarske, elektrotehničke) tada taj član zajednice gospodarskih subjekata ili podugovaratelj mora dokazati kako ima uposlenog jednog voditelja radova odgovarajuće struke.
Ukoliko je pojedini član zajednice gospodarskih subjekata ili podugovaratelj strana osoba mora na odgovarajući način ispunjavati uvjete propisane člankom 59. stavak 2. i 3. člancima 60.-66., člankom 72. člankom 73. stavak 1. i 2.  te člancima 74.-75. Zakona o poslovima i djelatnostima prostornog uređenja i gradnje.
U svrhu dokazivanja ispunjenja uvjeta propisanih posebnim zakonom iz ove točke Dokumentacije o nabavi ponuditelj će dostaviti naručitelju preslike potrebnih dokumente najkasnije do potpisa ugovora o nabavi. 
Ukoliko najpovoljniji ponuditelj do potpisa ugovora o nabavi ne dostavi preslike potrebnih dokumenata smatrat će se da je odustao od svoje ponude te će Naručitelj naplatiti jamstvo za ozbiljnost ponude.

7. PRILOZI


7.1. Popis priloga

PRILOG 1 – TROŠKOVNIK
PRILOG 2 – KRITERIJI ZA ODABIR I NAČIN IZRAČUNA OCJENE PONUDE
PRILOG 3 – IZJAVA O DOSTAVI JAMSTVA ZA OTKLANJANJE NEDOSTATAKA U 
      JAMSTVENOM ROKU




































PRILOG 1 – TROŠKOVNIK


Troškovnik je priložen u Excel tablici i preuzima se u nestandardiziranom obliku kao sastavni dio ove Dokumentacije za nadmetanje putem www.strukturnifondovi.hr u .xlxs formatu digitalnog oblika.



    



PRILOG 2 – KRITERIJI ODABIRA I NAČIN IZRAČUNA OCJENE PONUDE

Kriteriji za odabir je ekonomski najpovoljnija ponuda na temelju slijedećih pondera:
1. cijena- financijski kriterij – 80% udjela u ukupnoj ocjeni ponude,
2. dodatni kriteriji – nefinancijski kriteriji – 20% udjela u ukupnoj ocjeni ponude.

1. Financijski kriterij - cijena

Bodovna vrijednost prema ovom kriteriju izračunava se prema sljedećoj formuli:


gdje je:
C        	-  bodovi po kriteriju cijene
Cp 	-  cijena iz ponude ponuditelja koja se ocjenjuje 
Cmin	-  najniža cijena od svih ponuđenih valjanih ponuda 

Maksimalni broj bodova koji ponuditelj može dobiti prema ovom kriteriju je 80.  

2. Nefinancijski kriteriji – dodatni kriteriji – jamstveni rok za izvedene radove 

Primjenjuje se kriterij ponuđenog jamstvenog roka za izvedene radove u mjesecima. Minimalan jamstveni rok za izvedene radove je 24 mjeseca. Ponude kojima se nudi kraći jamstveni rok za izvedene radove od minimalnog neće se uzimati u obzir. Maksimalan broj bodova će se dodijeliti ponudi kojom je nuđen najdulji jamstveni rok za izvedene radove. Bodovna vrijednost prema ovom kriteriju izračunava se prema sljedećoj formuli:


gdje je:
JR 	 - bodovi po kriteriju ponuđenog jamstvenog roka
JRmax - najveći broj godina jamstvenog roka ponuđen u postupku javne nabave
JRpon  - broj godina jamstvenog roka ponude koja se ocjenjuje

Za izračun po ovom kriteriju ponuditelj je obvezan dostaviti Izjavu o dostavi jamstva za otklanjanje nedostataka u jamstvenom roku (PRILOG 4). Ukoliko ponuditelj ne dostavi traženu dokaz njegova ponuda po ovom kriteriju neće biti bodovana.
Maksimalni broj bodova koji ponuditelj može dobiti prema ovom kriteriju je 20.  

Sveukupna i najpovoljnija ocjena ponuditelja
Sveukupna ocjena ekonomski najpovoljnije ponude (E) je zbroj C – financijski kriterij i JR – nefinancijski kriteriji:

	E =  C + JR



Ekonomski najpovoljnija ponuda je ponuda s najvećim zbrojem ocjena iz financijskog i nefinancijskog dijela.
PRILOG 3 – IZJAVA O DOSTAVI JAMSTVA ZA OTKLANJANJE NEDOSTATAKA U JAMSTVENOM ROKU



IZJAVA 
O DOSTAVI JAMSTVA ZA OTKLANJANJE NEDOSTATAKA U JAMSTVENOM ROKU

[bookmark: OLE_LINK85]Ja, _____________________________________ iz _____________________________________, 
(ime i prezime)                                                               (mjesto)
osobna iskaznica broj/broj putovnice: _____________________________________ 	izdana od strane __________________________, kao osoba po zakonu ovlaštena za zastupanje pravne osobe 
________________________________________________________________________________ 
(naziv i sjedište gospodarskog subjekta),
OIB[footnoteRef:1]: ____________________________, pod materijalnom i kaznenom odgovornošću izjavljujem: [1: Ili nacionalni identifikacijski broj prema zemlji sjedišta gospodarskog subjekta ako je primjenjivo.] 


1. da ćemo u slučaju da naša ponuda bude odabrana, na dan izvršenja primopredaje radova, i pošto otklonimo sve nedostatke utvrđene internim pregledom, Naručitelju uručiti jamstvo za otklanjanje nedostataka u jamstvenom roku u iznosu 10% (deset posto) ukupno izvedenih radova (bez PDV-a) s minimalnim trajanjem od 24 mjeseca,

2. Jamstvo za otklanjanje nedostataka za izvedene radove dajemo u produljenom trajanju od _________ mjeseci što ukupno čini _________________ mjeseci, 

3. Jamstvo će biti s ukupnim rokom danim u točkama 1. i 2. ove Izjave i to u obliku bjanko zadužnice,

4. Suglasni smo da se rok iz točke 2. ove Izjave primjeni kao kriterij odabira iz točke 6.8. Dokumentacije o nabavi i PRILOGA 2. – Kriteriji odabira i način izračuna ocjene ponude. 

	[bookmark: OLE_LINK94][bookmark: OLE_LINK95][bookmark: OLE_LINK96]Mjesto i datum sastavljanja:
	


[bookmark: OLE_LINK91][bookmark: OLE_LINK92][bookmark: OLE_LINK93]


	[bookmark: OLE_LINK87][bookmark: OLE_LINK88]
	ZA GOSPODARSKI SUBJEKT:



	
	(ime, prezime i potpis osobe po zakonu ovlaštene za zastupanje, te pečat GS)





_______________

